Komisijos reglamentas (EB) Nr. 662/2004,
2004 m. balandžio 7 d.
nustatantis pereinamojo laikotarpio priemones, susijusias su importo licencijų paraiškomis pagal Reglamentus (EB) Nr. 936/97 ir (EB) Nr. 1279/98, numatančius galvijienos produktų tam tikrų tarifinių kvotų administravimą dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač į jos 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmąją pastraipą,
kadangi:
(1) Čekija Respublikos, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija (toliau - naujos valstybės narės) įstos į Bendriją 2004 m. gegužės 1 d., ratifikavus Stojimo sutartį. Tarifinės galvijienos produktų kvotos ūkio subjektams, įsisteigusiems tose šalyse, turėtų būti prieinamos jų įstojimo dieną,
(2) 1997 m. gegužės 27 d. Komisijos reglamentas (EB) Nr. 936/97, įvedantis aukštos kokybės šviežios, atšaldytos ir sušaldytos jautienos bei sušaldytos buivolienos tarifines kvotas ir numatantis jų administravimą [1] ir 1998 m. birželio 19 d. Komisijos reglamentas (EB) Nr. 1279/98, nustatantis išsamias Tarybos sprendimuose 2003/286/EB, 2003/298/EB, 2003/299/EB, 2003/18/EB, 2003/263/EB ir 2003/285/EB Bulgarijai, Čekijos Respublikai, Slovakijai, Rumunijai, Lenkijos Respublikai ir Vengrijos Respublikai numatytų galvijienos tarifinių kvotų taikymo taisykles [2] nustato konkrečius reikalavimus dėl ūkio subjektų atitikties tam tikroms tarifinėms kvotoms gauti esant įvairioms importo sistemoms.
(3) Tam, kad atitiktų importo kvotų skyrimo reikalavimus, licencijų paraiškėjai, įsisteigę naujoje valstybėje narėje, turėtų įrodyti, kad vykdė minimalią prekybos su trečiosiomis šalimis veiklą. Prekyba, kuri iki 2004 m. gegužės 1. buvo vykdoma su dabartinėmis Bendrijos, tokios sudėties, kokia ji yra dieną iki 2003 m. Stojimo sutarties įsigaliojimo, valstybėmis narėmis turėtų būti laikoma prekyba su trečiosiomis šalimis.
(4) Dėl to būtina patvirtinti pereinamojo laikotarpio priemones, susijusias su naujų valstybių narių ūkio subjektų tinkamumo nustatymo taisyklėmis esant importo sistemoms, numatytoms Reglamentuose (EB) Nr. 936/97 ir (EB) Nr. 1279/98.
(5) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Kad būtų laikomi importo licencijų pareiškėjais kaip numatyta Reglamento (EB) Nr. 936/97 4 straipsnio a punkte ir Reglamento (EB) Nr. 1279/98 3 straipsnio 1 dalies a punkte, pareiškėjai, įsisteigę Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje, yra fiziniai arba juridiniai asmenys, registruoti PVM mokėtojais Bendrijos, tokios sudėties, kokia ji yra dieną iki 2003 m. Stojimo sutarties įsigaliojimo, valstybėje narėje ir, pateikdami paraiškas, gali įrodyti atitinkamos valstybės narės kompetentingai institucijai, kad:
a) pagal Reglamento (EB) Nr. 936/97 reikalavimus jie bent 12 mėnesių prekiavo galvijiena su kitomis šalimis;
b) pagal Reglamento (EB) Nr. 1279/98 reikalavimus jie bent vieną kartą per 12 pastarųjų mėnesių prekiavo galvijiena su kitomis šalimis.
2. Šiame straipsnyje "kitos šalys" - tai visos trečiosios šalys, įskaitant Bendrijos, tokios sudėties, kokios ji yra dieną iki 2003 m. Stojimo sutarties įsigaliojimo, valstybes nares.
2 straipsnis
Tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis, šis reglamentas įsigalioja jos įsigaliojimo dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 7 d.